**Plán práce školskej knižnice**

**pri Základnej škole, Ing. O. Kožucha v Spišskej Novej Vsi**

Šk. rok: 2021/2022

Šk. knihovník: Mgr. Martin Sliva

Školská knižnica pri ZŠ, Ing. O. Kožucha v Spišskej Novej Vsi vznikla v r. 2007 spojením žiackej a učiteľskej školskej knižnice. Riadi sa Štatútom školskej knižnice, legislatívnymi predpismi – Zákonom č. 126/2015 Z. z. o knižniciach, doplňujúcimi vyhláškami k zákonu, metodickými pokynmi k vyhláškam a Knižničným a výpožičným poriadkom.

Školská knižnica pracuje podľa schváleného plánu činnosti vytvoreného na základe a v súčinnosti s cieľmi a potrebami školy, jej tradíciami, ktoré sú zakotvené v školskom vzdelávacom programe.

Úlohy a ciele školskej knižnice v šk. roku 2021/2022 - inovovaný a doplnený o nesplnené úlohy z dôvodu prerušeného vyučovania:

* Pokračovať v dôkladnej revízii knižničného fondu a vyradiť nevhodné, zastarané a veľmi poškodené knižničné dokumenty.
* Doplniť knižničný fond o nové tituly beletrie i odbornej literatúry po dohovore s ostatnými vyučujúcimi, príp. podľa návrhu žiakov.
* Umožniť v priestoroch školskej knižnice vyučovanie spoločenskovedných i prírodovedných predmetov a využívanie odborného knižničného fondu na týchto hodinách.
* Poskytovať náučnú literatúru na požiadanie ostatným vyučujúcim pre skvalitnenie výchovno-vzdelávacieho procesu.
* Poskytnúť odbornú pedagogickú literatúru ostatným pedagogickým pracovníkom pre potreby odborného rozvoja.
* Aktualizovať plán rozvoja čitateľskej gramotnosti pre šk. rok 2021/2022 a zakomponovať doň školský projekt Čítame na pokračovanie, zapojiť do projektu čo najviac žiakov a učiteľov.
* V súvislosti s Medzinárodným dňom školských knižníc zapojiť žiakov do celoslovenského projektu Najzaujímavejšie podujatie školskej knižnice.
* V súvislosti s Medzinárodným mesiacom školských knižníc zapojiť žiakov do celoslovenského projektu Záložka do knihy spája slovenské školy.
* I naďalej organizovať v priestoroch šk. knižnice besedy, spoločensko-kultúrne a vzdelávacie podujatia pre žiakov i učiteľov a prednesové súťaže na školskej i vyššej úrovni.
* V rámci rozvoja čitateľskej gramotnosti a pozitívneho vzťahu k literatúre v spolupráci s ostatnými vyučujúcimi organizovať mimovyučovacie aktivity pre školský klub i starších žiakov – podľa pandemickej situácie a v súčinnosti s nariadeniami RÚVZ.
* V spolupráci s pani vychovávateľkami pravidelne aspoň 1x v mesiaci realizovať čitateľské dni so školským klubom.
* Pre záujemcov i v tomto školskom roku zriadiť záujmový útvar Čitáreň.

Mgr. Martin Sliva